Diari Oficial de la Generalitat Valenciana


Sumari del DOGV 6372, del 08-10-2010 (2010/10509)

Notificació de la Resolució de 31 de maig de 2010, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana a l'hostal residència Anamar.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6372

Data del DOGV
:   08-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/10730


Organisme emissor
:   Conselleria de Turisme

Tipus de document
:   Anunci

Notificació de la Resolució de 31 de maig de 2010, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana a l'hostal residència Anamar. [2010/10224]  
Per no haver sigut possible notificar de forma personal i directa a la mercantil Hospedaje Moreno, SL, titular de l'hostal residència Anamar, la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, és procedent la seua publicació en el Diari Oficial de la Comunitat Valenciana, a l'efecte del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 28 de setembre de 2010.- La cap de l'Àrea de Producte: Isabel Palafox Gámir.  
«Vist l'expedient de baixa d'ofici de l'establiment hoteler, hostal residència Anamar, siti a l'avinguda Blasco Ibañez, 14, de Cullera, iniciat per acord del cap del Servici Territorial de Turisme de València i,  
Antecedents de fet  
1. En visita efectuada a l'esmentat establiment el dia 3 de setembre de 2009, per la inspecció del Servici Territorial de Turisme de València, es va emetre l'informe següent:  
L'establiment es troba tancat. A través dels finestrals es va poder apreciar que l'interior estava buit de mobiliari i que totes les parets han sigut derruïdes i el sòl arrancat. Dels esbrinaments practicats entre els veïns de la zona es desprén que l'hostal va cessar en la seua activitat fa sis mesos i que el local va ser adquirit per Correus per a la instal·lació d'unes oficines. Actualment les obres estan parades. Per allò que s'ha exposat es proposa la baixa de l'hostal residència Anamar amb el número de registre HV-1034"  
2. Com a conseqüència de l'anterior, pel Servici Territorial de Turisme de València, es va iniciar el procediment de baixa de l'establiment el 26 d'octubre de 2009, junt amb el tràmit d'audiència prèvia a la baixa de l'establiment, el qual no va poder ser notificat de forma personal a l'empresa titular, sinó mitjançant un edicte publicat en el Butlletí Oficial de la Província de València, de data 7 de desembre de 2009, i mitjançant un edicte exposat en l'Ajuntament de Cullera, des del dia 3 de desembre de 2009 al 17 de desembre de 2009.  
3. Transcorreguts els terminis preceptius, el titular no va presentar al·legacions.  
Als anteriors fets li són d'aplicació els següents  
Fonaments de dret  
1. Els articles 68 i 69 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en allò referit a la iniciació del procediment d'ofici.  
2. Els articles 7 i 14.3 de la Llei 3/1998, de 21 de maig, quan establixen respectivament que "són empreses d'allotjament turístic aquelles que des d'un establiment obert al públic (...)" i que "la modalitat i classificació es mantindrà mentres siguen complits els requisits tinguts en compte a l'efectuar aquella, i mentres persistisca el caràcter turístic de l'activitat, els quals podran ser revisats d'ofici o a petició de part, prèvia instrucció de l'oportú expedient. Dita revisió podrà donar lloc a una variació de la seua classificació o la baixa de l'establiment en el corresponent Registre".  
3. L'article 59.2 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que "Els fets constatats per la inspecció de turisme a la qual es reconeix la condició d'autoritat i que es formalitzen en document públic observant els requisits legals pertinents, tindran valor probatori sense perjuí de les proves que, en defensa dels seus drets o interessos puguen aportar els propis administrats".  
Per la seua banda, l'article 89.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant, LRJPAC), quan disposa que "l'acceptació d'informes o dictàmens servirà de motivació a la resolució quan s'incorpore al text d'esta".   
4. L'article 59.4 de la LRJPAC, a l'establir que quan "intentada la notificació, no s'haguera pogut practicar, la notificació es farà per mitjà d'anuncis en el tauler d'edictes de l'Ajuntament en el seu últim domicili, en el Boletín Oficial del Estado, de la Comunitat Autònoma o de la Província?".  
6. L'article 29 del Decret 153/1993, de 17 d'agost, el Consell, regulador dels establiments hotelers de la Comunitat Valenciana, modificat pel Decret 22/2006, de 10 de febrer, quan establix que:  
"Tot tancament d'un establiment hoteler dins del seu període de funcionament haurà, així mateix, de ser comunicat a l'administració turística en el termini dels quinze dies següents a haver-se produït, indicant la seua causa i duració. Quan este excedisca de nou mesos produirà la baixa de l'establiment, el titular haurà de sol·licitar la reobertura amb l'aportació dels documents que, dels assenyalats en l'article 26, la justifiquen". A estos efectes l'establiment ha romàs tancat durant més de nou mesos.  
Per tot el susdti, la secretària autonòmica de Turisme i directora de l'Agència Valenciana del Turisme, en virtut de les competències conferides per l'article 9.Dos. i), del Decret 209/2004, de 8 d'octubre (DOCV de 13.10.2004), resol:  
Donar de baixa en el Registre General d'Empreses, Establiments i Professions Turístiques de la Comunitat Valenciana a l'hostal residència Anamar, de Cullera, la signatura del qual és HV-1034 i, en conseqüència, conclús el procediment iniciat per acord del Servici Territorial de Turisme de València, es procedix a l'arxiu de les actuacions.  
El que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la notificació de la mateixa, d'acord amb el que establix els articles 114 i 115 en relació amb el 48.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 31 de maig de 2010.- La secretària autonòmica de Turisme i directora de l'Agència Valenciana del Turisme: M. Victoria Palau Tárrega.»